SUID-AFRIKAANSE RADIOLIGA 
SARLNUUS SONDAG 29 MEI 2005 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. 


STIL SLEUTEL 


Dit is met leedwese dat ons moet aankondig dat Bushy Roode, ZS6M, voorheen 
ZSGYO, se sleutel op 23 Mei stil geraak het. Bushy het nooit sy bewussyn 
herwin na 'n beroerteaanval meer as `n maand gelede nie. Bushy was `n ywerige 
DXer en het verlede jaar sy roepsein verander en het gewerk vir nog 'n DXOGC- 
sertifikaat as ZS6M. Hy was `n getroue ondersteuner van die SARL en saam 
met sy bedroefde familie sal hy gemis word deur Sarlnuus en die luisteraars 
na, sy gereelde herleidings van die SARL-bulletins op 3 695 kHz. Ons innige 
meegevoel gaan aan sy eggenote Maaike, hulle kinders en kleinkinders, ander 
familie en vriende. 


(POUSE) 
In die nuus vandag; 


INTEGNET BESPREEK VANAAND WAT JOU NA AMATEURRADIO 
GELOK HET 


RAE UITSLAE MARK SHUTTLEWORTH SAL OPTREE TYDENS 
JEUGDAG 


TERUGVOERING OOR DIE WES-KAAPSE NOODKOMMUNIKASIEOE- 
FENING 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675 2893 vir inligting oor hoe om by die SARL 
aan te sluit, boekverkope en alle verwante amateurradio-aangeleenthede. 


SARLnuus maak staat op nuusinsette van klubs en individue aangaande am- 
ateurradioaktiwiteite. Die enigste manier om te verseker dat U berigte Sarl- 
nuus bereik is om dit in die korrekte plek op die webwerf van die SARL nl. 
wyww.sarl.org.za/newsinbox.asp te plaas nie later nie as die Donderdag, wat die 
bulletin voorafgaan. Daar is geen waarborg dat U bydrae Sarlnuus sal bereik 
of in 'n bulletin ingesluit sal word indien dit op enige ander manier, of later as 
die Donderdag, ingestuur word nie. Indien moontlik doen dit asb. in Afrikaans 
sowel as Engels. 


U luister na ZS6SRL en die nuus volg in besonderhede. 


INTEGNET BESPREEK VANAAND WAT JOU NA AMATEURRADIO 
GELOK HET 


Integnet sal vanaand op die lug wees en die bespreking sal gaan oor wat jou 
na amateurradio gelok het. Sluit by ons aan in 'n dinkskrum en begin deur die 
vrae te vra “waarom het ek in amateurradio betrokke geraak?” en “wat sal die 
jongmense van vandag daarheen lok”? Indien jy jongmense in jou klub het, nooi 
hulle uit om aan te sluit. 


Die Presidentsnet begin om 19:00 en Integnet volg onmiddelik daarna om 20:00. 


Klubs word uitgenooi om hulle herhalers aan die netwerk te koppel. Stuur 
besonderhede van die herhalerdekking sowel as die telefoonnommer wat aan die 
net gekoppel moet word aan armi@sarl.org.za voor 12:00 vandag Sondag 29 Mei. 
Ongelukkig kan selfone of Telkom se voorafbetaaltelefone nie gekoppel word nie. 


RAFE UITSLAE Die uitslae van die Mei 2005 RAE is reeds vanaf Woensdag op 
die webblad van die SARL beskikbaar. `n Uitslagbrief wat die volle besonder- 
hede bevat, sal eersdaags aan alle kandidate gepos word. Kandidate aan wie 
`n roepsein toegeken is, word daarop gewys dat die SARL `n ooreenkoms met 
OKOSA het, wat daarop neerkom dat u u roepsein onmiddellik mag gebruik. 


Die eksamen het `n slaagsyfer van 86% opgelewer. 


Baie geluk aan Mnur 1 H N Gibson van Cresta wat die hoogste punte in hierdie 
eksamen behaal het. Hy het `n gemiddelde slaagsyfer van 91% behaal en spog 
reeds met die roepsein ZR6IFS. 


Die jongste kandidaat om dié eksamen te slaag, is die 9 jarige Elandré van 
der Walt van Bloemfontein met sy 11 jarige broer Luan die 2de jongste kandi- 
daat om dié eksamen te slaag. Beide van hulle gaan egter eers die 12 w.p.m. 
morsekodetoets slaag en dan aansoek doen vir roepseine. SARLnuus verneem 
dat hulle baie trotse pa, Bernie, ZS4TX, reeds reelings tref vir die aanskaf van 
nuwe radios! 


Die SARL wil graag alle toesighouers en eksamensentrums bedank vir hulle 
samewerking om die eksamen glad te laat verloop. 


Die volgende RAE sal D.V. op Donderdag 17 November 2005 plaasvind. 
KAAPSE AKADEMIESTUDENTE SUKSESVOL IN RAE 


Die Kaapstadse Amateurradiosentrum het `n ontwikkelingsinisiatief gehou om 
studente en `n onderwyser van die Akademie van Wiskunde, Wetenskap en 
Tegnologie vir die radioamateurseksamen voor te berei. Die Kaapse akademie is 
'n skool wat voorheen benadeelde gemeenskappe in die Weskaap bedien. Dertien 
studente en `n onderwyser het die eksamen op 19 Mei geskryf. Die onderwyser 
en al die studente, behalwe drie, het die eksamen geslaag. 


Die kursussameroeper, Andrew, ZS1AN, het gesê dat hy gelukkig is met die 
resultaat en hoop dat die drie leerlinge wat nie geslaag het nie, die eksamen 
in November sal skryf. Hy hoop om `n amateurradioklub by die skool te stig 


met operasionele HF- en BHF-stasies. Die skool het ingestem om 'n kamer te 
voorsien vir die klubhuis en spasie vir die oprigting van antennas. Andrew doen 
'n beroep vir donasies van enige tweedehandse apparaat, verkieslik in werkende 
toestand, om te help om die amateurradiostasie by die skool te vestig. 


Enigeen wat `n donasie wil maak of toerusting wil borg word gevra om met 
Andrew, ZS1AN, by telefoon 083 462 8309 of per e-pos by adres zslan@gsl.net 
in aanraking te kom. Alle donasies sal hoog op prys gestel en met dank erken 
word. 


MARK SHUTTLEWORTH SAL OPTREE TYDENS JEUGDAG 


Suid-frika se eerste en enigste ruimtevaarder, Mark Shuttleworth, sal via am- 
ateurradio op 16 Junie, as deel van die SARL Jeugdaggebeurtenisse, met, die 
jongmense praat. Die SA Amateurradiotrust borg `n Integnettipe gebeurtenis 
met Mark Shuttleworth as gas. Mark sal vanuit sy Londense kantoor aan die 
netwerk aansluit. `n Prominente sportikoon is ook uitgenooi om deel te neem. 
Die netwerk sal vanaf 1:00 tot 12;00 in aksie wees met Mark se deelname 
gedurende die 11:00 tot 12:00 tydgleuf. 


Klubs word uitgenooi om hulle herhalers aan die konferensienet te koppel. 
Stuur u versoek met vermelding van herhalerbesonderhede soos frekwensie en 
dekking sowel as die telefoonnommer wat gekoppel moet word per e-pos aan 
armi@sarl.org.za. Ongelukkig kan selfone of Telkom se voorafbetaaltelefone nie 
gekoppel word nie. 


Alle versoeke moet teen 3 Junie ontvang wees ten einde te verseker dat u beson- 
derhede op die web en in nuusvrystellings ingesluit sal wees. 


Klubs wat stasies in publieke areas soos inkopiesentrums wil opstel, kan reg- 
istreer deur hul e-posadres en besonderhede van waar hulle die stasie gaan bedryf 
stuur aan armi.sarl.org ten einde te verseker dat hulle nuus aangaande die akti- 
witeit ontvang en ingesluit word in publisiteit in die media. 


KOMMUNIKASIE MET KLUBS 
Van Henry Chamberlain, ZSTAAZ, Sekretaris van die SARL. 


Tydens die AJV van die SARL op 9 April het die president van die SARL `n 
struktuur voorgestel waar vrywilligers uit die verskillende afdelings raadslede 
van die Liga ondersteun in hulle portefeuljes. Dit sal mense wees met `n sterk 
belangstelling in verskillende aspekte van amateurradio wat inpas in die porte- 
feulje van een of meer raadslede. 


Om kommunikasie tussen raadslede en amateurs in die algemeen te vergemaklik, 
het Richard, ZS2CLI, nuwe programmatuur op die SARL se webblad geinstalleer. 
Dit vergemaklik ook kommunikasie tussen amateurs in die algemeen. 


Om te sien hoe dit werk, gaan kyk by www.sarl.org.za en klik op Forums. U 
sal opmerk dat die Forum in kategorieë opgedeel is wat inpas by die raadslede 
se portefeuljes. Onderwerpe soos antennas, herhalers, tegniese dinge en torings, 


en nog veel meer, word daar bespreek. Daar is nie meer die ongewensde tipe 
kommunikasie wat ons in die ou Forum gehad het nie en is `n plesier om te 
gebruik. 


Die president van die SARL het onlangs `n telefoonkonferensie met, voorsitters 
van klubs gehad waarvoor ek `n e-posadreslys moes saamstel. Ek het gebruik 
gemaak van die klubadreslys op die SARL se webblad, en uitgevind dat sommige 
klubs se data tot vyf jaar oud is, en sommige van hierdie klubs kon ek dan ook 
nie kontak nie. As u klub se data nie korrek is nie, geliewe dit op datum te kry 
sodat ons kontak met u kan behou. 


Dit spyt my dat ons nog geen nuus het vir u oor die aanstelling van 'n Nasionale 
Liggaam vir amateurradio nie. Ek sien op TV-nuus dat die minister van kommu- 
nikasie besig is om naburige lande te besoek in 'n poging om kommunikasiewette 
eenvormig te kry, seker 'n groot taak wat haar sal besig hou. 


SARL SE TARU-FONDS KOM NADER AAN DIE R13 000 DOELWIT 


Die SARL se TARU-fonds het hierdie week op R11 936 te staan gekom. Baie 
dankie aan die Kaapstad Amateurradiosentrum vir hulle R500 bydrae en aan 
F M Brown, ZSSACT, en Frans Oeschger, ZR1FJO, vir hulle bydraes. Julle 
ondersteuning word baie hoog waardeer. 


E] 


n Volledige lys van alle bydraes kan besigtig word by www.amateurradio.org.za, 
die webwerf van die SA Amateurradioontwikkelingstrust. 


24 GHz REKORD 


Op 26 Mei om 10:55 RSA-tyd, het ZS6GAXT en ZSGJON/p kontak gemaak op 
die 24 GHz band oor `n afstand van 50,4 km wat `n nuwe RSA-rekord is. Die 
vorige rekord was 45 km. Seinrapporte was 599 op gelykgolf en 59 op ESB. 


Toerusting aan beide kante was omsetters met 2 W kraguitset en 30 cm skotte- 
lantennas. 


OSL-BURO BENODIG HULP 


Die @SL-buro benodig hulp met die sortering van DX @SL-kaarte. Belangstel- 
lende persone skakel asb. 011 675 2393 of stuur e-pos aan admin@sarl.org.za. 
Enige vrywilligers? 


TERUGVOERING OOR DIE WES-KAAPSE NOODKOMMUNIKASIEOE- 
FENING 


25 HAMNET-lede in die Wes-Kaap het vir die eerste keer ooit deelgeneem aan 
die gekombineerde Militêre/Hamnet noodkommunikasieoefening genoemd “oe- 
fening dubbelloop'. 


Die oefeningbevelvoerder was Dr. Johan Johnson, ZR1JHN, 2de in bevel van 
71 Seineenheid en die deelnemers was opgelei en ingelig deur Vlusersant Pierre 
Tromp, ZRIPDT, die onderoffisier vir opleiding van 71 Seineenheid. 


Die oefening was uitgelê in die wynlandgebied met 'n aardebewing wat wyd 
verwoesting gesai het. Vier gekombineerde Militêre-/Hamnetroepseine was 
aangewend in Tulbach, Prince Alfred Hamlet, Worcester en De Doorns, met 
die oefening aangevoer en beheer deur Brand- en Reddingsoffisiere en die 
Gesamentlike Operasionele Sentrum geleë in Rawsonville, en ondersteun deur 
die Taktiese Hoofkwartier, Wes-Kaap. 


Die oefening het die ideale platform verskaf vir milirêre seiners en Hamnetlede 
om sy-aansy op te tree en van mekaar te leer. 


Die oefening is ook deur OKOSA gemagtig wat aan die militêre seiners die 
geleentheid gebied het om onder toesig van radioamateurs amateurfrekwensies 
vir die duurte van die oefening te gebruik. 


Die oefening is ook deur lede van Rampbeheer gemonitor. 


Tydens die ontleding na die oefening is gevoel dat in die doelwitte geslaag is en 
almal kyk met verwagting uit na die volgende gebeurtenis. 


AJV VAN DIE OOS-RAND RADIOKLUB 


Kennis word hiermee gegee dat die 68ste Algemene Jaarvergadering van die Oos- 
Rand Radioklub, voorheen die Oos-Rand tak van die SARL, op 20 Augustus 
2005 om 14:00 SAT in hul klubhuis in Springs gehou sal word. 


Lle mosie moet aan die komitee voorgelê word nie later nie as 18 Augustus 2005. 
Nominsies vir komiteelede sal verwelkom word. Notice is herewith given of the 
68th Annual General Meeting of the East Rand Radio Club (formerly: East 
Rand Branch of the SARL) on 20 August 2005 at 14:00 SAST, to be held at 
the Clubhouse in Springs. 


A11 motions should be submitted to the committee no later than 13 August 2005. 


ZS1OAR HOU 'N SUKSESVOLLE JAKKALSJAG Op 21 Mei 2005 het die 
ZS1OAR-klub (Overberg Amateurradioklub) in Hermanus `n baie geslaagde 
'jakkalsjag” gehou en was baie goed ondersteun deur die klublede. Dit was die 
heel eerste keer dat die klub soiets aangebied het en almal het dit baie geniet. 


Ons sê baie geluk aan Johan,ZS1WC, en Doepie, ZSIHK, wat dan ook die 
“jakkals” eerste gekry het. Hulle het gebruik gemaak van 'n handstelletjie en `n 
leatherman as antenna gebruik wat hulle reguit na die `jakkals' gelei het. 
Spesiale dankie vir Matian, ZS1IMAT, Riaan, ZR1RVN, en Doepie, ZS1IHK, wat 
bygedra het om die `jakkals'te bou. 


DAGBOEK VAN GEBEURE 


Vanaand 29 Mei - Presidentsnet en Integnet; 31 Mei - Sluitingsdatum vir deel 2 
van die 2005 konstruksiekompetisie. 16 Junie - SARL - Jeugdag. 20 Augustus - 
SARL Tegnologie Opedag 20 Augustus - Oosrand Amateurradioklub AJV 


Die SARL nooi u om Sondae om 10:00 SAT te luister na Amateur Radio Mirror 
International op 17 810, 7 205 en 7 (82 kHz en op verskeie herhalers te luister. 


Let asb. daarop dat vanaf volgende Sondag, 5 Junie, die frekwensie in die 16 
meterband sal verander vanaf 17 810 kHz na 17 565 kHz. Gedurende afgelope 
tyd is baie steurings op 17 810 ondervind wat die verandering genoodsaak het. 
Kontroleer asb. die nuwe ferkwensievan 17 565 kHz tydens vandag se uitsending, 
dit behoort steuringsvry te wees. 'n Heruitsending kan Maandagaande om 21:00 
SAT op 3 215 kHz gehoor word. ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur Gustav, 
ZSGBWN,en George, ZS6ONE, en gelees is deur vanuit as 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereeld die herleidings waarneem. 


Hierdie Afrikaanse uitsending sluit nou en SARLnuus wens u 'n aangename 
week toe. 


Totsiens almal. 


/EX 


